எனவே இந்த வரலாறு காணாத மோசமான கொள்கை முடிவுக்கு பொறுப்பேற்று பதில் கூறப்போவது யார்? செலாவணி விவகாரம் ரிசர்வ் வங்கியின் அதிகாரத்துக்குட்பட்டது என்றாலும் பணம்திப்பு நீக்க நடவடிக்கைக்கு எந்தப் பொறுப்பையும் அது ஏற்கவில்லை. இந்த நடவடிக்கையினால் விளைந்துள்ள சேதத்தின் அளவைத் தெளிவாக அறிவித்திருப்பதன் மூலம் தன்னுடைய நிலையை ரிசர்வ் வங்கியின் ஆளுநர் காப்பாற்றிக்கொண்டுவிட்டார். நிதி அமைச்சருக்கு இந்த நடவடிக்கைத் திட்டமிடலில் பங்கு இல்லாமல்கூட இருந்திருக்கலாம். அவரும் பணமதிப்பு நீக்கத்துக்கு ஆதரவான கோபம் கொப்பளிக்கும் வலைப் பதிவுகளை மட்டுமே எழுதிக்கொண்டிருக்கிறார். இந்த அதிபுத்திசாலித்தனமான திட்டத்துக்குப் பின்னால இருந்த மாபெரும் அறிவுஜீவியான எஸ்.குருமூர்த்தியை ரிசர்வ் வங்கி வாரிய உறுப்பினராக அண்மையில் நியமித்திருக்கிறது அரசு. எனவே அவரிடமும் அந்தப் பொறுப்பை எதிர்பார்க்க முடியாது. பணமதிப்பு நீக்க நடவடிக்கை பற்றித் தான் அளித்த வாக்குகள் பொய்யானால் தன்னை தூக்கிலிடவோ தீயிட்டுக் கொல்லவோ சொன்ன பிரதமர் இதைப் பற்றிப் பேசுவதே இல்லை.